TVD ตัดขายหุ้นบ.ย่อยทางอ้อม 3 แห่ง หวังลดภาระผลขาดทุน
TVD ตัดขายหุ้นบ.ย่อยทางอ้อม 3 บริษัท หวังลดภาระผลขาดทุนต่องบการเงิน เผยรับเงินตอบแทนจากการขายหุ้นมูลค่ากว่า 22.40 ลบ. 
31 มี.ค. 2558

บริษัท ทีวี ไดเร็ค จำกัด (มหาชน) หรือ TVD ระบุว่า บริษัทได้ขายหุ้นในบริษัทย่อยทางอ้อมจำนวน 3 บริษัทโดยบริษัท ทีวี ไดเร็ค อินโดไชน่า จำกัด บริษัทย่อยที่ TVD ถือหุ้น 100% ได้ตกลงทำการขายหุ้นบริษัทย่อย จำนวน 3 บริษัท ได้แก่ TV Direct Lao Co., Ltd. ,บริษัท Direct Response Television Co., Ltd. และ TVDI Vietnam Co., Ltd. โดยผู้ซื้อบุคคลภายนอกที่ไม่เข้าข่ายเป็นบุคคลที่เกี่ยวโยงกัน
ทั้งนี้มูลค่ารวมของสิ่งตอบแทนจากการขายหุ้นทั้ง 3 บริษัทอยู่ที่ 22,400,000 บาท ส่วนมูลค่าของสินทรัพย์ที่จำหน่ายไปทั้ง 3 บริษัทอยู่ที่ 4,916,330 บาท
สำหรับผลประโยชน์ที่คาดว่าจะได้รับจากการจำหน่ายเงินลงทุนดังกล่าวนั้น เพื่อลดภาระผลขาดทุนต่องบการเงินรวม แผนการใช้เงินที่ได้รับจากการจำหน่ายสินทรัพย์เพื่อใช้เป็นเงินทุนหมุนเวียนของบริษัท